CELEX: 32019D0902
Language: fi
Date: 2019-05-28 00:00:00
Title: Komission täytäntöönpanopäätös (EU) 2019/902, annettu 28 päivänä toukokuuta 2019, Ruotsin Euroopan parlamentin ja neuvoston direktiivin 2006/42/EY nojalla toteuttamasta toimenpiteestä, jolla kielletään yrityksen TWA Equipment S.r.l. valmistaman ajoneuvojen saksinostimen (malli TL530LF) markkinoille saattaminen (tiedoksiannettu numerolla C(2019) 3886) (ETA:n kannalta merkityksellinen teksti.)

3.6.2019   
               
               
                  FI
               
               
                  Euroopan unionin virallinen lehti
               
               
                  L 144/47
               
            
         KOMISSION TÄYTÄNTÖÖNPANOPÄÄTÖS (EU) 2019/902,
         annettu 28 päivänä toukokuuta 2019,
         Ruotsin Euroopan parlamentin ja neuvoston direktiivin 2006/42/EY nojalla toteuttamasta toimenpiteestä, jolla kielletään yrityksen TWA Equipment S.r.l. valmistaman ajoneuvojen saksinostimen (malli TL530LF) markkinoille saattaminen
         
            
               (tiedoksiannettu numerolla C(2019) 3886)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan toisen alakohdan,
         sekä katsoo seuraavaa:
         
                     (1)
                  
                  
                     Ruotsi ilmoitti 20 päivänä heinäkuuta 2017 komissiolle toimenpiteestä, jonka se oli toteuttanut direktiivin 2006/42/EY 11 artiklan 1 kohdan nojalla ja jonka tarkoituksena oli kieltää sellaisen ajoneuvojen saksinostimen (malli TL530LF) markkinoille saattaminen, jonka valmistaja on TWA Equipment S.r.l., Via Inn s.n.c. 65015, Montesilvano (PE), Italia, jäljempänä ’valmistaja’, ja jonka jakelija on Lidköpings Carpart AB, Plastagan 12C, 53155 Lidköping, Ruotsi, jäljempänä ’Carpart’.
                  
               
                     (2)
                  
                  
                     Ruotsi toteutti toimenpiteen, koska se katsoi, että ajoneuvojen saksinostin ei täyttänyt direktiivin 2006/42/EY liitteessä I olevan 4.1.2.6 kohdan c alakohdassa esitettyä olennaista terveys- ja turvallisuusvaatimusta. Kyseisen säännöksen mukaan kone on suunniteltava ja rakennettava siten, että kuormat eivät voi valua vaarallisesti tai pudota vapaasti ja odottamattomasti edes energiansyötön osittaisen tai täydellisen katkoksen sattuessa tai kun käyttäjä lopettaa koneen käytön. Ruotsi perusteli toteuttamaansa toimenpidettä sillä perusteella, että putkirikkoventtiili ei toiminut kunnolla, mikä vaikuttaa kuormauslaitteiden turvalliseen toimintaan ja mistä saattaa aiheutua vakavia turvallisuusriskejä. Ruotsi katsoi lisäksi, että tietyt turvaominaisuudet (eli paineventtiilit) eivät ole toiminnassa, kun nostin lasketaan käyttämällä täysin alas -painiketta, jolloin ajosillat eivät välttämättä asetu samalle tasolle.
                  
               
                     (3)
                  
                  
                     Saatuaan ilmoituksen Ruotsin toteuttamasta suojatoimenpiteestä komissio aloitti neuvottelut asianomaisten osapuolten kanssa kuullakseen niiden näkemyksiä. Komissio lähetti valmistajalle 12 päivänä elokuuta 2017 kirjeen, johon valmistaja ei vastannut. Ruotsin viranomaisten komissiolle toimittamien tietojen mukaan Carpart ei enää toimita kyseistä tuotetta Ruotsin markkinoille. Carpart totesi lisäksi olevansa parhaillaan korvaamassa Ruotsissa jo toimitettuihin mallia TL530LF oleviin TWA:n valmistamiin ajoneuvonostimiin tehtaassa asennettuja putkirikkoventtiilejä parannetuilla putkirikkoventtiileillä. Ruotsin viranomaiset olivat tyytyväisiä Carpartin toteuttamiin toimiin mallin TL530LF turvallisuuden parantamiseksi.
                  
               
                     (4)
                  
                  
                     Ruotsin esittämät selonteot ja komission saatavilla oleva asiakirja-aineisto osoittavat, että mallia TL530LF oleva ajoneuvojen saksinostin ei täytä direktiivin 2006/42/EY liitteessä I olevan 4.1.2.6 kohdan c alakohdassa esitettyä olennaista terveys- ja turvallisuusvaatimusta.
                  
               
                     (5)
                  
                  
                     Ruotsin toteuttama toimenpide on tarpeen sen varmistamiseksi, että mallia TL530LF oleva ajoneuvojen saksinostin ei aiheuta mahdollisesti vakavia turvallisuusriskejä putkirikkoventtiilin vian tai tiettyjen turvaominaisuuksien toiminnan eston vuoksi. Ainoastaan kiellolla varmistetaan, että kyseistä tuotetta ei saateta markkinoille, kunnes asian liittyvä olennainen terveys- ja turvallisuusvaatimus on täytetty.
                  
               
                     (6)
                  
                  
                     Sen vuoksi Ruotsin toteuttama suojatoimenpide on asianmukainen, tarpeellinen ja oikeasuhteinen ja sitä olisi pidettävä perusteltuna,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Ruotsin toteuttama toimenpide, jolla kielletään sellaisen ajoneuvojen saksinostimen (malli TL530LF) markkinoille saattaminen, jonka valmistaja on TWA Equipment S.r.l., Via Inn s.n.c. 65015, Montesilvano (PE), Italia ja jonka jakelija on Lidköpings Carpart AB, Plastagan 12C, 53155 Lidköping, Ruotsi, on perusteltu.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 28 päivänä toukokuuta 2019.
            
               
                  Komission puolesta
               
               Elżbieta BIEŃKOWSKA
               
                  Komission jäsen
               
            
         
         
            (1)  EUVL L 157, 9.6.2006, s. 24.